recursal/SuperWikiNEXT-32B huggingface dataset:
**অ্যালানা ইভান্স** (জন্ম জুলাই ৬, ১৯৭৯ ফোর্ট ক্যাম্পবেল, কেন্টাকি) হলেন একজন মার্কিন পর্নোগ্রাফি অভিনেত্রী। তাকে মাঝে মাঝে **জেন্না টালিয়া** বলেও ডাকা হয়।

ক্যারিয়ার
----------

ইভান্স এবং তাঁর স্বামী তাদের পছন্দের ক্লাবের মালিক ছিলেন। তিনি ছিলেন একজন স্ট্রিপার এবং পোল ড্যান্সার এবং এর সাথে সাথে তিনি মডেলিং এর জন্যও কাজ করেছিলেন। তিনি ২১ বছর বয়সে পর্ন ইন্ডাস্ট্রিতে যোগদান করেন। তাঁর প্রথম সেক্স সিন ছিল *রিয়াল সেক্স ম্যাগাজিন ১১* এই সিনেমাতে।

বর্তমান কাল পর্যন্ত ইভান্স ৪৫০ এরও বেশি পর্ন করেছে, যার মধ্যে আছে প্লেবয় টি.ভি. এর অনেক কাজকর্ম। এছাড়াও তিনি ৩০ টা সফটকোর সিনেমা করেছেন। তিনি রেডিওতে কে.এস.ই.কে. নামে একটা অনুষ্ঠান পরিচালনাও করেছেন এবং এর নাম ছিল *অল ইন দ্য পর্ন ফ্যামিলি*। এই কাজ তিনি জুনের ২০০৫ সাল অবধি করেছিলেন যতক্ষণ না তিনি প্লেবয় টি.ভি. তে কাজ করা শুরু করেছিলেন। প্লেবয় রেডিওতে তাঁর শোয়ের নাম ছিল *প্রাইভেট কলস*।

তিনি তাঁর শরীরের গঠন নিয়ে কখনই তাঁর বক্ষের আকার নিয়ে সন্তুষ্ট ছিলেন না। তিনি দুটো সিদ্ধান্তের মধ্যে আন্দোলিত হয়েছিলেন একটা হল তাঁর প্রাকৃতিক শরীর এবং আরেকটা হল তাঁর প্লাস্টিক সার্জারি করা শরীর। একটা সময়ে তিনি বলেছিলেন যে "আমি আমার শরীরে প্লাস্টিক করাতে চাই না, ওরা প্রাকৃতিকই থাকবে" ২০০৭ এর শেষের দিকে তিনি তাঁর স্তনের আকার বৃদ্ধি করেন সার্জারির মাধ্যমে।

খেতাব
-----

* ২০০২ এক্স.আর.সি.ও খেতাব *আনসাঙ্গ সাইরেন*
* ২০০৭ এ.ভি.এন পুরস্কার বেস্ট সোলো সেক্স সিন – *করাপশন*

তথ্যসূত্র
---------

1. ↑  Rog (অক্টোবর ১৯৯৯)। "Alana Evans Interview"। rogreviews.com। ২০০৭-০৪-০২ তারিখে মূল থেকে আর্কাইভ করা। সংগ্রহের তারিখ ২০০৭-০৫-১২।
2. ↑  Rog (জানুয়ারি ২০০২)। "Alana Evans Interview 2"। rogreviews.com। ২০০৭-০৫-০২ তারিখে মূল থেকে আর্কাইভ করা। সংগ্রহের তারিখ ২০০৭-০৫-১২।
3. ↑  ইন্টারনেট অ্যাডাল্ট ফিল্ম ডাটাবেজে Alana Evans
4. ↑  "XRCO past winners"। ২০০৭-১০-০৭ তারিখে মূল থেকে আর্কাইভ করা। সংগ্রহের তারিখ ২০০৮-০১-০২।
5. ↑  "2007 AVN Award Winners Announced"। AVN। ২০০৭-০১-১৬। ২০১৫-০১-০৭ তারিখে মূল থেকে আর্কাইভ করা। সংগ্রহের তারিখ ২০০৭-০৬-১৯।

বহিঃসংযোগ
---------


উইকিমিডিয়া কমন্সে **অ্যালানা ইভান্স** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
* ইন্টারনেট মুভি ডেটাবেজে অ্যালানা ইভান্স উইকিউপাত্তে এটি সম্পাদনা করুন (ইংরেজি)
* ইন্টারনেট অ্যাডাল্ট ফিল্ম ডাটাবেজে অ্যালানা ইভান্স
* অ্যাডাল্ট ফিল্ম ডাটাবেজে অ্যালানা ইভান্স (ইংরেজি)
* অ্যালানা ইভান্স তার গল্পের দিকটি প্রকাশ করেছে – LukeIsBack.com
***মুসলিম জাতি বিশ্বকে কী দিয়েছে?*** ([*ماذا قدم المسلمون للعالم*] ত্রুটি: {{Lang-xx}}: text has italic markup (সাহায্য)) মিশরীয় চিকিৎসক ও ইতিহাসবিদ রাগিব সারজানির লিখিত মুসলিম সভ্যতার ইতিহাস বিষয়ক একটি আরবি বই। এটি ২০০৯ সালে কায়রো থেকে ২ খণ্ডে প্রকাশিত হয়। এতে তথ্যমূলকভাবে ইসলামি দর্শন, ইতিহাস, সাহিত্য, বিজ্ঞানের ভিত্তি নির্মাণ ও সমাজবিদ্যায় মুসলিমদের অবদান তুলে ধরা হয়েছে। এটি ২০০৯ সালে "শ্রেষ্ঠ রচনা" ক্যাটাগরিতে মিশরের আওকাফ মন্ত্রণালয় প্রদত্ত মুবারক পুরস্কার এবং সেরা অনূদিত গ্রন্থ হিসেবে ২০১৪ সালে ইন্দোনেশিয়ার সংস্কৃতি মন্ত্রণালয়ের পুরস্কার লাভ করে। ২০২১ সালে মাকতাবাতুল হাসান থেকে বইটির বঙ্গানুবাদ প্রকাশিত হয়।

বিষয়বস্তু
----------

লেখক প্রথমে ইসলামপূর্ব বিশ্ব ও অন্যান্য সভ্যতার চিত্র তুলে ধরেছেন। তারপর ইসলামি সভ্যতার উদ্ভব, উৎস ও বৈশিষ্ট্যাবলির ওপর আলোকপাত করেছেন। তারপর এসেছে মানবাধিকার, চিন্তা ও ধর্মের স্বাধীনতা, মুসলিম পরিবার ও সমাজের কাঠামো, ইসলামি সভ্যতার যুদ্ধকালীন আচরণ ও নৈতিকতা এবং আন্তঃরাষ্ট্রীয় সম্পর্ক বিষয়ক দালিলিক আলোচনা। তারপর তিনি ইসলামি সভ্যতায় জ্ঞানের ব্যাপকতা, জ্ঞানের ক্ষেত্রে ইসলামের দর্শন, জ্ঞানী সমাজের চিন্তার পরিবর্তন, শিক্ষাব্যবস্থা ও শিক্ষাপ্রতিষ্ঠান, গ্রন্থাগার ইত্যাদি বিষয় তুলে ধরেছেন। জ্ঞানের পরীক্ষাভিত্তিক পদ্ধতি ও প্রায়োগিক দিকের ওপর আলোচনার পাশাপাশি তিনি বিজ্ঞানের বিভিন্ন শাখা যেমন: চিকিৎসাবিজ্ঞান, পদার্থবিজ্ঞান, আলোকবিজ্ঞান, জ্যামিতি, জ্যোতির্বিদ্যা, ভূগোল, রসায়নশাস্ত্র ওষুধবিজ্ঞান, বীজগণিত ও যন্ত্রপ্রকৌশলে মুসলিম বিজ্ঞানীদের অনন্য আবিষ্কার ও অবদান তুলে ধরেছেন। জ্ঞানের উদ্ভাবন, পৃথিবীর বিভিন্ন জাতি গোষ্ঠীর আকিদা-বিশ্বাস, স্রষ্টা-সম্পর্কিত ধারণার সংশোধন ইত্যাদির পাশাপাশি আলোকপাত করেছেন ইসলামি দর্শন, ইতিহাস, সাহিত্য ও সমাজবিদ্যার ওপর। সরকার ও রাষ্ট্রব্যবস্থায় ইসলামি সভ্যতার অবদান কী তা তথ্যপ্রমাণ দিয়ে তুলে ধরেছেন। তার লেখায় বিচারবিভাগ, প্রশাসন, স্বাস্থ্যবিভাগ, পান্থনিবাস, মুসাফিরখানা-এগুলোর উন্নতি ইসলামি সভ্যতার উৎকর্ষেরই পরিচায়ক। ইসলামি শিল্পকলা, স্থাপত্যকলা, অলংকরণশিল্প, আরবি লিপিকলা, তৈজসপত্রের নান্দনিকতা, বৈজ্ঞানিক আবিষ্কারগুলোর সৌন্দর্য, পরিবেশের সৌন্দর্য, বাগানচর্চা এগুলোর আলোচনায় ইসলামি সভ্যতার সৌন্দর্যপ্রিয়তাই ফুটে উঠেছে। ইউরোপীয় রেনেসাঁস ও সভ্যতার বিকাশে ইসলামি সভ্যতার প্রভাব ও অবদান অনস্বীকার্য।

আরও দেখুন
---------

* *মুসলমানদের পতনে বিশ্ব কী হারালো?*

তথ্যসূত্র
---------

1. ↑  "قصة الإسلام | الدكتور راغب السرجاني يفوز بجائزة الدولة التقديرية"। *islamstory.com* (আরবি ভাষায়)। সংগ্রহের তারিখ ২০২২-০৫-০২।
2. ↑  "قصة الإسلام | عرض كتاب ماذا قدم المسلمون للعالم"। *islamstory.com* (আরবি ভাষায়)। সংগ্রহের তারিখ ২০২২-০৫-০২।
3. ↑  আবদুস সাত্তার আইনী কৃত বঙ্গানুবাদের ভূমিকা।

বহিঃসংযোগ
---------

* *মুসলিম জাতি বিশ্বকে কী দিয়েছে?*–এর আরবি সংস্করণ
**আজাদী মিনার** (ফার্সি: برج آزادی) ইরানের রাজধানী তেহরান শহরের প্রবেশপথে অবস্থিত একটি সুউচ্চ স্থাপনা।

১৯৭১ সালে পারস্য সাম্রাজ্যের ২৫০০ বছরপূর্তি উপলক্ষে এটি নির্মাণ করা হয়। তখন এর নাম দেয়া হয়েছিল শাহ্‌ইয়দ অরিয়মেহ্‌র (شهیاد آریامهر) অর্থাৎ "শাহ্‌দের স্মৃতিসৌধ"। ১৯৭৯ সালের ইসলামী বিপ্লবের পর এর নাম বদলে অজদী রাখা হয়। আদিতে পাহলাভি রাজবংশের অধীনে আধুনিক ইরানের কীর্তির প্রতীক হিসেবে নির্মিত হলেও বর্তমানে এটি দেশটির নতুন ইসলামী প্রজাতন্ত্র পর্বের প্রতীক। এটি তেহরানের অজদী চত্বরে সম্পূর্ণ সাদা মর্মর পাথরে নির্মিত ও ৪৫ মিটার ( ১৪৮ ফুট) উঁচু। মিনারটির পাদদেশে অনেকগুলি ফোয়ারা আছে এবং এর নিচে ভূগর্ভে একটি জাদুঘর আছে।

স্থপতি হোসেইন আমনাত একটি প্রতিযোগিতায় জয়লাভ করে সৌধটি নকশা করার দায়িত্ব পান। তিনি তার নকশায় সসনীয় রাজবংশের আমল এবং ইসলামী স্থাপত্যের উপাদানের মিশ্রণ ঘটান। মিনারটি নির্মাণের জন্য ৮ হাজার মর্মর পাথরের ব্লক এসফাহন প্রদেশ থেকে আনা হয়। পাঁচশত ইরানি শিল্পপতির একটি দল প্রকল্পটির জন্য অর্থ দেন।

২০০৭ সালের ফেব্রুয়ারি মাসের ১১ তারিখে আমির মুসাভি নামের এক ব্যক্তি খালি হাতে মিনারটির শীর্ষে ওঠার চেষ্টা করেন। সেদিন হাজার হাজার লোক ইরানি বিপ্লব স্মরণ উপলক্ষে সেখানে জমায়েত হয়েছিল। শীর্ষ থেকে ৩ মিটার বাকী থাকতে তিনি ক্লান্ত হয়ে পড়েন এবং উপর থেকে পড়ে মারা যান।

চিত্র
-----

* 
* ১৯৭১ সালে আজাদি মিনার১৯৭১ সালে আজাদি মিনার
* পূর্ণিমাপূর্ণিমা
* ২০০৯ সালের আন্দোলন২০০৯ সালের আন্দোলন
* আজাদি মিনারের পর্যবেক্ষণ কেন্দ্রআজাদি মিনারের পর্যবেক্ষণ কেন্দ্র
* আজাদি জাদুঘরের প্রবেশদ্বারআজাদি জাদুঘরের প্রবেশদ্বার
* আজাদি জাদুঘরের ভেতরের দৃশ্যআজাদি জাদুঘরের ভেতরের দৃশ্য
* আজাদি জাদুঘরের ভেতরের দৃশ্যআজাদি জাদুঘরের ভেতরের দৃশ্য
* আজাদি জাদুঘরের ভেতরের দৃশ্যআজাদি জাদুঘরের ভেতরের দৃশ্য
* আজাদি জাদুঘরের ভেতরের দৃশ্যআজাদি জাদুঘরের ভেতরের দৃশ্য

আরো দেখুন
---------


উইকিমিডিয়া কমন্সে **আজাদি মিনার** সংক্রান্ত মিডিয়া রয়েছে।

* মিলাদ টাওয়ার
* ইমাম রেজার মাজার

তথ্যসূত্র
---------

1. ↑  "Yahoo News - Latest News & Headlines"। news.yahoo.com। সংগ্রহের তারিখ ১ সেপ্টেম্বর ২০১৫।
2. ↑  Hureau, Jean. Iran Today, 2nd. Ed, editions j.a.
3. ↑  "BBC فارسی - ايران - 'برج آزادی پس از۲۰ سال شسته می شود'"। *BBC Persian* (ফার্সি ভাষায়)। সংগ্রহের তারিখ ১ সেপ্টেম্বর ২০১৫।

বহিঃসংযোগ
---------

* *আজাদি মিনারে জার্মান শিল্পীর আলোকসজ্জা (দ্যা গার্ডিয়ান)* (ছবি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি

 |
***লারা ক্রফ্‌ট টুম্ব রেইডার: দ্য ক্রেডেল অফ লাইফ*** ([*Lara Croft Tomb Raider: The Cradle of Life*] ত্রুটি: {{Lang-xx}}: text has italic markup (সাহায্য)) হচ্ছে ২০০৩ সালে মুক্তিপ্রাপ্ত, জ্যান ডি বন্ট পরিচালিত একটি অ্যকশন চলচ্চিত্র। এটির শ্রেষ্ঠাংশে অভিনয় করেছেন অ্যাঞ্জেলিনা জোলি লারা ক্রফট চরিত্রে। এটি ২০০১ সালে নির্মিত *লারা ক্রফ্‌ট: টুম্ব রেইডার* চলচ্চিত্রের দ্বিতীয় পর্ব।

কাহিনি সংক্ষেপ
--------------

এ পর্বে লারা ক্রফ্‌টকে গোয়েন্দা সংস্থা এমআইসিক্স প্যান্ডোরার বাক্স খুঁজে বের করার দায়িত্ব দেয়। প্যান্ডোরার বাক্স হচ্ছে একটি গ্রিক পুরাণে উল্লেখিত একটি বাক্স যেটাতে মৃত্যুঘাতী প্লেগের জীবাণু সংরক্ষিত আছে। এবং কোনো কারণে তা খুললে পৃথিবীব্যপী এই মারণঘাতি প্লেগ ছড়িয়ে পড়বে। এদিকে নোবেল পুরস্কার বিজয়ী বিজ্ঞানী ও পরবর্তীকালে বায়োসন্ত্রাসী জোনাথন রাইসও সেই প্যান্ডোরার বাক্স খুঁজে বের করার জন্য অভিযান শুরু করে, এবং অভিযানের এক পর্যায়ে সে ক্রফ্‌টের পিছু নেয়। এই বাক্সটির চাবি, যা কিনা একটি বল, এবং চলচ্চিত্রে এটি ক্রেডেল অফ লাইফ নামে পরিচিত গ্রিক বীর আলেকজান্ডার সমুদ্রের গভীরে একটি মন্দিরে লুকিয়ে রেখেছিলেন। লারা ও তার দল সেটি উদ্ধার করে। কিন্তু পরবর্তীতে বিভিন্ন ঘটনায় সেটি লার হাতছাড়া হয়ে যায় ও রাইস সেটা দখলে নেয়, ও ইলকট্রনিক ইমেজ কম্পাইল করে চাবি স্বরূপ কাঙ্ক্ষিত শব্দটি ক্রেডেল অফ লাইফ থেকে উদ্ধারের সময় লারার বাধায় তা শেষ করতে পারে না, এবং পরবর্তীতে লারাই শব্দটি বের করে। এদিকে এসবের আগে ক্রেডেল অফ লাইফটি উদ্ধারের সময় লারার সাথে শত্রুতা তৈরি হয়, বলটি প্রথম বারের মতো ছিনিয়ে নেওয়া চাই শেং-এর সাথে। চাই শেং-এর আস্তানা চীনের এক প্রত্বন্ত অঞ্চলে। আর সেখান থেকে ক্রেডেল অফ লাইফ উদ্ধারের জন্য ও পুরো অভিযানে লারাকে সাহায্য করার জন্য সে সঙ্গে নেয় তার পূর্বের সহযোগী, এবং সে সময় অপরাধের জন্য জেলে থাকা রয়াল মেরিনে সৈনিক টেরি শেরিড্যানকে। টেরি শেরিড্যান সে সময় কাজাকিস্তানের একটি জেলখানায় বন্দী ছিলো। পরবর্তীতে টেরির সাহায্যে লারা ক্রেডেল অফ লাইফ নাম্নী অর্ব বা বলটি নিজের করায়ত্ব করে।

পরবর্তীতে অর্ব থেকে উদ্ধারকৃত ম্যাপ অনুসারে জোলি প্যান্ডোরার বাক্স উদ্ধারের জন্য আফ্রিকার উদ্দেশ্যে যাত্রা করে, এবং জোলির দুই সহযোগী হিলারি ও ব্রাইসকে জিম্মি করে লারার সাথে সাথে রাইস ও তার সহযোগীরাও কাঙ্ক্ষিত স্থানে পৌঁছে যায়, কিন্তু শেষ পর্যন্ত নানা প্রতিকূলতা পার করে কাঙ্ক্ষিত প্যান্ডোরার বক্স দেখতে পায় মাত্র দুজন—লারা ও রাইস, এবং শেষ পর্যন্ত জয় হয় লারারই। সে প্যান্ডোরার বাক্স নিরাপদে উদ্ধার করে এবং মানবজাতির নিরাপত্তার স্বার্থে সে সেটিকে সেখানেই ধ্বংস করে ফেলে, যদিও বাক্সটি খুলে দেখার ইচ্ছা চরম কৌতূহলী লারার হয়েছিলো, এমনকী সে একটু খুলেওছিলো, কিন্তু শেষ পর্যন্ত সে তার কৌতূহল দমন করে ও বাক্সটিকে ধ্বংস করে। টেরি শেরিড্যান বাক্সটিকে নিজের কাছে রাখতে চেয়েছিলো, কিন্তু কোনোভাবেই টেরিকে নিরস্ত করতে না পেরে লারা টেরিকে শেষ পর্যন্ত হত্যা করতে বাধ্য হয়। এখানে উল্লেখ্য টেরি নিজেই আত্মহত্যা করতে যাচ্ছিলো, এবং টেরিকে সে সুযোগ না দিয়ে লারাই টেরিকে হত্যা করে।

তথ্যসূত্র
---------

বহিঃসংযোগ
---------

* দাপ্তরিক ওয়েবসাইট
* ইন্টারনেট মুভি ডেটাবেজে *লারা ক্রফ্‌ট টুম্ব রেইডার: দ্য ক্রেডেল অফ লাইফ*  উইকিউপাত্তে এটি সম্পাদনা করুন (ইংরেজি)
* অলমুভিতে *লারা ক্রফ্‌ট টুম্ব রেইডার: দ্য ক্রেডেল অফ লাইফ* (ইংরেজি)
* রটেন টম্যাটোসে *লারা ক্রফ্‌ট টুম্ব রেইডার: দ্য ক্রেডেল অফ লাইফ* (ইংরেজি)
* বক্স অফিস মোজোতে *লারা ক্রফ্‌ট টুম্ব রেইডার: দ্য ক্রেডেল অফ লাইফ* (ইংরেজি)
* লারা ক্রফ্‌ট টুম্ব রেইডার: দ্য ক্রেডেল অফ লাইফ ওয়েলসের চিত্রধারণ
**আনাস ইবনে নাদার** (আরবী: ﺍﻧﺲ ﺑﻦ ﻧﻀﺮ) ইসলামের নবী মুহাম্মদ স. এর একজন সাহাবা। তিনি আনসার বনু খাজরাজ গোত্রের লোক এবং আনাস ইবনে মালিক এর চাচা ছিলেন।

জন্ম পরিচয়
-----------

আনাস ইবনে নাদারের জন্ম তারিখ সম্পর্কে কোন তথ্য পাওয়া যায়না। তার পিতার নাম নাদার ইবন দাম দাম। আনাস ইবনে মালিক বলতেন, তার নাম তার চাচা নাদারের নামে রাখা হয়েছিলো। নবী মুহাম্মাদ স. এর দাদা আবদুল মুত্তালিবের মা সালমা বিনতু ‘আমর ছিলেন আনাস ইবন নাদারের ফুফু। আনাস ইবন নাদর তার গোত্রের রায়িস বা নেতা ছিলেন। তার বোন রুবাইয়্যা’ বিনতু নাদার এবং মা সাহাবা ছিলেন।

ইসলাম গ্রহণ ও বদরের যুদ্ধ
-------------------------

আনাস ইবন নাদর শেষ ‘আকাবায় ইসলাম গ্রহণ করেন। কোন অজ্ঞাত কারণে আনাস ইবন নাদর বদরের যুদ্ধে যোগদান করতে পারেননি। যুদ্ধ শেষে রাসূলুল্লাহ সা. মদীনায় ফিরে এলে তিনি তাঁর সামনে হাজির হয়ে অনুতাপের সুরে বললেন:

> "হে আল্লাহর রাসূল! আপনি মূর্তি পূজারী দের বিরুদ্ধে যে প্রথম যুদ্ধ লড়েছেন সেখানে আমি অনুপস্থিত ছিলাম। যদি (আল্লাহ) আমাকে একটি সুযোগ দেন মূর্তিপূজকদের বিরুদ্ধে লড়াই করার, তাহলে আল্লাহ দেখবে কীভাবে (সাহসিকতার) সাথে আমি লড়াই করি।".
> 
> — সহীহ আল বুখারী, কিতাব আল জিহাদ, ২৮০৫ এবং ২৮০৬

উহুদের যুদ্ধে যোগদান ও মৃত্যু
-----------------------------

উহুদের যুদ্ধ তৃতীয় হিজরি সনে অনুষ্ঠিত হয়। আনাস সম্পর্কে সা'দ বলেন, "সেদিন তিনি যা করলেন, আমি তা করতে পারিনি"। বালাজুরী এর মতে সুফাইয়ান ইবন উয়াইফ আনাসকে হত্যা করেন।

ইবন ইসাহক এর বর্ণনা অনুসারে উমার ইবনুল খাত্তাব ও তালহা ইবন ‘উবাইদুল্লাহ মুহাজির আনসারদের সাথে হাত গুটিয়ে বসে আছেন। আনাস সেখানে উপস্থিত হয়ে জানতে চান তারা হাত গুটিয়ে বসে আছেন কেন? তারা জানান, রাসূলুল্লাহ নিহত হয়েছেন।
আনাস বলেন, "তিনি যদি মারাই গিয়ে থাকেন, আপনারা বেঁচে থেকে কী করবেন? উঠুন, রাসূলুল্লাহ (সা ) যে পথে জীবন দিয়েছেন আপনারাও সে পথে জীবন দিন"। এরপরে শত্রু বাহিনীর ওপর ঝাপিয়ে পড়েন।

তিনি উহুদের যুদ্ধে বহুঈশ্বরবাদীদের বিরুদ্ধে শহীদ হওয়া পর্যন্ত যুদ্ধ করেছিলেন। তার শরীরের আশিটিরও বেশি তলোয়ার ও তীরের আঘাত পাওয়া যায়। আঙুল দেখে তার বোন তার মৃতদেহ শনাক্ত করে। কুরআনে তার মতো লোকদের সম্পর্কে বলা হয়েছেঃ

> "মুমিনদের মধ্যে কতক আল্লাহর সাথে কৃত ওয়াদ পূর্ণ করেছে। তাদের কেউ কেউ মৃত্যুবরণ করেছে এবং কেউ কেউ প্রতীক্ষা করছে".
> 
> — Quran, সূরা আহযাব, ৩৩:২৩

তথ্যসূত্র
---------

1. ↑  "Hazrat Anas Bin An Nadr (R.A)"। *Janathimessage.co.uk*। সংগ্রহের তারিখ ২০১৬-১২-২২।
2. ↑  "Hadith - Book of Fighting for the Cause of Allah (Jihaad) - Sahih al-Bukhari - Sunnah.com - Sayings and Teachings of Prophet Muhammad (صلى الله عليه و سلم)"। *Sunnah.com*। ২০১২-০৪-২৬। সংগ্রহের তারিখ ২০১৬-১২-২২।
3. ↑  "Hadith - The Book on Government - Sahih Muslim - Sunnah.com - Sayings and Teachings of Prophet Muhammad (صلى الله عليه و سلم)"। *Sunnah.com*। ২০১২-০৪-২৬। সংগ্রহের তারিখ ২০১৬-১২-২২।
4. ↑  "Hadith - The Book of Jihad - Riyad as-Salihin - Sunnah.com - Sayings and Teachings of Prophet Muhammad (صلى الله عليه و سلم)"। *Sunnah.com*। ২০১২-০৪-২৬। সংগ্রহের তারিখ ২০১৬-১২-২২।
5. ↑  "সূরা আল আহযাব [33:23] - Al-Qur'an al-Kareem - القرآن الكريم"। *Quran.com*। সংগ্রহের তারিখ ২০১৬-১২-২২।
**জ্যাকব ই.  "জ্যাক" গোল্ডম্যান** (১৮ জুলাই ১৯২১ - ২০ ডিসেম্বর ২০১১) একজন মার্কিন পদার্থবিদ এবং জেরক্স কর্পোরেশনের প্রাক্তন প্রধান বিজ্ঞানী ছিলেন।  এছাড়াও তিনি কার্নেগি টেকের একজন শিক্ষক ছিলেন এবং ফোর্ড সায়েন্টিফিক ল্যাবরেটরি পরিচালনা করেছিলেন। তিনি জেরক্স পালো অল্টো রিসার্চ সেন্টার তৈরির জন্য পদার্থবিদ ড. জর্জ পাকে নিয়োগের জন্য বিশেষভাবে উল্লেখযোগ্য, যা আধুনিক কম্পিউটিংয়ে অনেক মৌলিক ধারণা তৈরি করেছিল।

গোল্ডম্যান নিউ ইয়র্কের ব্রুকলিনে জন্মগ্রহণ করেন।  

১৯৬০ এর দশকে গোল্ডম্যান ফোর্ডে যে প্রকল্পগুলিতে কাজ করেছিলেন তার মধ্যে ছিল বৈদ্যুতিক গাড়ির জন্য সোডিয়াম-সালফার ব্যাটারি।  তার পেট্রল-চালিত লিংকনের একটি অগ্নিদগ্ধ দুর্ঘটনা থেকে অল্পের জন্য বেঁচে থাকার পর, গোল্ডম্যান বলেছিলেন "আমার ধারণা আমি প্রমাণ করেছি যে পেট্রল একটি সোডিয়াম-সালফার ব্যাটারির চেয়ে বেশি বিপজ্জনক।" 

জ্যাক গোল্ডম্যান ২০ ডিসেম্বর, ২০১১-এ কনজেস্টিভ হার্ট ফেইলিউর  থেকে মারা যান।

তথ্যসূত্র
---------

বাহ্যিক লিঙ্ক
-------------

* এমআইটি এন্টারপ্রাইজ ফোরামের জীবনী
* বেলার্কের জীবনী
* সিএনটি নিউজ মৃত্যুবরন
* পিসি ম্যাগ মৃত্যুবরণ




1. 1 2  John Markoff (ডিসেম্বর ২১, ২০১১)। "Jacob Goldman, Founder of Xerox Lab, Dies at 90"। *The New York Times*।
2. ↑  Poeter, Damon (ডিসেম্বর ২২, ২০১১)। "Xerox PARC Founder Jack Goldman Dies at 90"। PC Magazine।
3. ↑  Whitney, Lance (ডিসেম্বর ২২, ২০১১)। "Xerox PARC founder Jacob Goldman dies at 90"। CNET News।
4. ↑  
"unknown title"। American Public Power Association। ১৯৬৬: 28।
5. ↑  
Bob Irvin (ফেব্রু ১৯৬৭)। "Detroit listening post: Quotable quotes"।
6. ↑  Sean Gallagher (December 23, 2011) - *ars technica*
**লাভ বার্ডস** (তামিল: லவ் பேர்ட்ஸ், অনুবাদ 'প্রেমপাখিরা') হচ্ছে ১৯৯৬ সালে মুক্তিপ্রাপ্ত একটি তামিল প্রণয়ধর্মী চলচ্চিত্র। পি বসুর পরিচালনা এবং পিরামিড নেতারাজের (বালাথুর নেতারাজ) প্রযোজনায় চলচ্চিত্রটিতে নায়ক-নায়িকার ভূমিকায় অভিনয় করেছিলেন প্রভু দেবা এবং নাগমা। এ আর রহমান সুরারোপিত চলচ্চিত্রটির গানগুলো তুমুল জনপ্রিয়তা পেয়েছিলো; যদিও চলচ্চিত্রটির কাহিনীটি মানুষের কাছে অতটা ভালো লাগেনি। ১৯৮৬ সালে 'রাধা সপ্তমী' নামে একটি কন্নড় চলচ্চিত্র মুক্তি পেয়েছিলো এবং এই তামিল চলচ্চিত্রটির পরিচালক পি বসু ঐ কন্নড় চলচ্চিত্রটির সহকারী চিত্রনাট্য পরিচালক ছিলেন।

কাহিনী
------

দুর্ঘটনাক্রমে সাক্ষাতের পরে মৃদুলা (নাগমা) এবং অরুণ (প্রভু দেবা) প্রেমে পড়ে যান। তরুণ যুগল উভয়ই সচ্ছল পরিবার থেকে এসেছেন এবং তাই তারা দীর্ঘমেয়াদী সম্পর্কের জন্য উপযুক্ত কিনা তা পরীক্ষা করতে তারা দুজনেই একসঙ্গে থাকার সিদ্ধান্ত নেন। যাইহোক, তাদের সম্পর্কের কয়েক মাস পরে, অরুণ এবং মৃদুলা একটি দুর্ঘটনার মধ্যে পড়ে এবং অরুণ মারা যান। একটি বিধ্বস্ত মৃদুলা তার অনুপস্থিতি কাটিয়ে উঠতে পারছে না, এবং অরুণকে অদ্ভুত দৃষ্টিতে দেখতে শুরু করার আগে সে যেখানেই যায়। তার পরিবার শেষ পর্যন্ত সিদ্ধান্ত নিয়েছে যে অন্য দেশে স্থানান্তরিত করা মৃদুলাকে এগিয়ে যেতে সহায়তা করতে পারে এবং তাই তারা তাকে যুক্তরাজ্যে প্রেরণ করে। সেখানে পৌঁছে তিনি মনোর সাথে দেখা করেন, তাঁর প্রতি আকৃষ্ট এক যুবক। তিনি জানেন যে তার বাবা-মা তার মনোর হয়ে পড়বে বলে আশা করে। কিন্তু সে আর যেতে না পারায় সে পালিয়ে যায়। তিনি এমন এক ব্যক্তির সাথে সাক্ষাত করেছেন যাকে দেখতে ঠিক অরুণের মতো দেখা যায়। তিনি তাকে অনুসরণ করে এবং কোথায় থাকেন এবং কোথায় কাজ করেন তা জানতে পারেন। যখনই সে তার সাথে কথা বলার চেষ্টা করে, তখন সে তার সাথে তার সম্পর্ক অস্বীকার করে এবং বলে যে সে তাকে চেনে না। তবে পরে তিনি জানতে পেরেছিলেন যে অরুনের বোনের বিয়েতে সহায়তা করেছিলেন বলে তাঁর বাবা অরুণকে বিদায় দিয়েছিলেন এবং সব কিছু তার পক্ষে নামিয়ে দেওয়ার হুমকি দিয়েছিলেন। অরুণ যুক্তরাজ্য পাড়ি জমান এই আশায় যে তিনি মৃদুলার কথা ভুলে যেতে পারেন তবে তিনি পারবেন না এবং যখন তার সাথে দেখা করবেন তখন তিনি বুঝতে পারেন। মৃদুলার বাবা যখন জানতে পারেন অরুণ এখনও বেঁচে আছেন, তখন তিনি তাকে হত্যা করার চেষ্টা করেন। তবে তিনি তার ভুল বুঝতে পেরেছেন এবং প্রেমযুগলদের পুনরায় মিলিত হতে দিয়েছেন।

অভিনয়ে
-------

* প্রভু দেবা - অরুণ/ডেভিড
* নাগমা - মৃদুলা
* শরৎ বাবু
* ভাদিভেলু
* মনোরমা - সুশীলা

তথ্যসূত্র
---------

1. ↑
2. ↑

বহিঃসংযোগ
---------

* ইন্টারনেট মুভি ডেটাবেজে *লাভ বার্ডস*  (ইংরেজি)
আলেকজান্ডার জর্জ গুট (জন্ম ১৫ মার্চ, ১৯৮৮, পিওপিপিসি, নিউ ইয়র্ক) নিউ ইয়র্ক ভিত্তিক একজন গায়ক-গীতিকার এবং বহু সংগীত যন্ত্রবাদক। তার ইউটিউব চ্যানেল গুটমিউজিক (GootMusic) ৭০ কোটিরও বেশিবার দেখা হয়েছে। গুটমিউজিক হল ইউটিউবে সবচেয়ে বেশি দেখা ইউটিউব চ্যানেলের মধ্যে ১৫৮২ তম । তিনি গিটার, পিয়ানো, ড্রামস এবং অন্যান্য সংগীত যন্ত্র বাজাতে পারেন।

জীবনী ও কর্মজীবন
----------------

> 
> "আমার লক্ষ্য হচ্ছে আমার সঙ্গীতের মাধ্যমে যত বেশি সংখ্যক মানুষের কাছে পৌছানো সম্ভব এবং সঙ্গীত তৈরির মাধ্যমে মানুষের জীবনযাত্রার মান উন্নত করা যা তারা যে কোন সময় উপভোগ করতে পারেন।"
> 
> 
> 

গুট ১৬ বছর বয়সে ২০০৪ সালে গান রেকর্ডিং শুরু করে এবং এরপর থেকে বিভিন্ন সামজিক যোগাযোগ মাধ্যমে এবং তার নিজের ওয়েবসাইটে গান গাইতে শুরু করেন এবং জনপ্রিয়তা অর্জন করেন এবং এর মাধ্যমে তিনি তার কিছু সঙ্গীত ও সংবাদ নিয়মিত প্রকাশ করে থাকেন। তার অধিকাংশ সময় তার নিজস্ব হোম ষ্টুডিউতে সঙ্গীত আয়োজন এবং ভিডিও সম্পাদনা কিংবা বিশ্বের বিভিন্ন স্থানে ভ্রমণে কেটে যায়।

গুটের প্রথম স্টুডিও অ্যালবাম "ইন ইয়োর অ্যাটমোস্ফিয়ার" প্রকাশ হয় , যা তার ভক্তদের মাধ্যমে অত্যন্ত সফলতা লাভ করে। তার ইউটিউব চ্যানেলে প্রায় ৩০ লক্ষ সাবস্ক্রাইবার রয়েছে এবং তার ভিডিও ৩৩০ মিলিয়ন বার দেখা হয়েছে।

গুট শুরুর দিকে দীর্ঘদিন তার সঙ্গীত ও ভিডিও পাকেপসির নিজস্ব হোম ষ্টিডিও থেকে রেকর্ড করতেন এবং ২০১৫ সালের ফেব্রুয়ারির শুরুর দিকে ইউরোপ ভ্রমণের পরপরই লস এঞ্জেলসে চলে আসেন।

গুট অন্যান্য শিল্পীদের সহযোগিতায় বেশ কয়েকটি ভিডিও তৈরি করেছেন যেমন **ওই আর ইন দ্যা ক্রাউড**, **কার্ট হুগো স্নাইডার**, **মেগান নিকোল**, **স্যাম চয়** এবং **এগেইনস্ট দ্যা কারেন্ট**।

গুট চার খণ্ডে *সং আই উইশ টু রোট* এর বিভিন্ন সংস্করণ তার ইউটিউব চ্যানেলে প্রকাশ করেন।

ব্যক্তিগত জীবন
--------------

আলেকজান্ডার গুট তাঁর তৎকালীন বাগদত্তা এলি ফওলারের কে নিয়ে লেখা "আনস্টপাবেল" গানের মাধ্যমে ২০১৫সালের ৩রা জুলাই সৈকতের ধারে বিয়ের প্রস্তাব দেন এবং প্রস্তাবের সময় গানটি গেয়ে শোনান। ২০১৬ সালের ১৯শে জুন গুট ও এলি ক্যালিফোর্নিয়ার সান্তা বারবারায় অবস্থিত ব্যাকারা রিসোর্ট এন্ড স্পা এ বিবাহ বন্ধনে আবদ্ধ হন। ২০১৮ সালের ২১শে জুন এই দম্পতি তাদের পুত্র জেমস আলেকজান্ডার গুট এর জন্মের সংবাদ ঘোষণা করেন।

তথ্যসূত্র
---------

1. ↑  [১]

[১]
***ড্রাগন বল জি: দোক্কান ব্যাটল*** হল ড্রাগন বল ফ্র্যাঞ্চাইজের উপর ভিত্তি করে তৈরি করা একটি বিনামূল্যের মোবাইল গেম। এটি জাপানে অ্যান্ড্রয়েড সংস্করণের জন্য মুক্তি পায় ২০১৫ সালের ৩০শে জানুয়ারি এবং আইওএসের জন্য ২০১৫ সালের ১৯ শে ফেব্রুয়ারি। শেষ পর্যন্ত গেমটির অ্যান্ড্রয়েড এবং আইওএস সংস্করণের জন্য ২০১৫ সালের ১৬ই জুলাই  বিশ্বব্যাপী মুক্তি পায়। গেমটিতে গোকু থেকে শুরু করে পিকোলো এমনকি এম্পারার পিলাফ পর্যন্ত ড্রাগন বল সিরিজের অনেক জনপ্রিয় চরিত্রদের অন্তর্ভুক্ত করা হয়। গেমটিতে তাদের দক্ষতার উপর নির্ভর করে অনেক শক্তিশালী চরিত্র প্রদান করা হয়। খেলাটির জাপানি সংস্করণে (এবং নভেম্বর ২০১৬ এর বৈশ্বিক সংস্করণে) গেমটি আরও উত্তম হয়ে গিয়েছিল যখন "গড লিডস" এর ধারণাটি চালু করা হয়। এই ক্ষমতা চরিত্রদের তাদের চরিত্রের টাইপিং কি বোনাস এবং হেল্থ, অ্যাটাক এবং ডিফেন্স বাড়ানোর সমর্থন প্রদান করে। যেই চরিত্রসমূহ এই ধরনের ক্ষমতা লাভ করে সে চরিত্রগুলো হল সুপার ভাজিটা, গোল্ডেন ফ্রিজা, সুপার সাইয়ান ৪ গোকু এবং মাজিন ভাজিটা।

অভ্যর্থনা
---------

জাপানে এটি মুক্তি পাওয়ার তিন মাসের মধ্যেই গেমটি ১৫ মিলিয়ন ডাউনলোডে গিয়ে পৌঁছায়।

তথ্যসূত্র
---------

1. ↑  "Dragon Ball Z Dokkan Battle iOS/Android Game's English Video Streamed"। *Anime News Network*। জুলাই ১৮, ২০১৫। সংগ্রহের তারিখ জানুয়ারি ১০, ২০১৭।
2. 1 2  "BANDAI NAMCO Entertainment: DRAGON BALL Z DOKKAN BATTLE, a Popular Smartphone Game with More Than 15 Million Downloads in Japan, Launches Western Countries"। *Business Wire*। জুলাই ১৭, ২০১৫। সংগ্রহের তারিখ জানুয়ারি ১০, ২০১৭।

বহিঃসংযোগ
---------

* অফিসিয়াল ওয়েবসাইট
১৯৫৯ সালের মার্চ মাসে মালদ্বীপে বিচ্ছিন্ন সংযুক্ত সুভাদিভ প্রজাতন্ত্রকে জয় করার জন্য সামরিক পদক্ষেপ নেওয়ার জন্য একটি গণভোট অনুষ্ঠিত হয়। প্রস্তাবটি ভোটারদের দ্বারা অনুমোদিত হয়েছিল। অফিসিয়াল ফলাফলটি হারিয়ে গেছে।

আফটারমেথ
--------

১৯৫৯ সালের জুলাই মাসে মালদ্বীপের সৈন্যরা হুভাদু এবং ফুআহমিপুলাহ প্রবালপ্রাচীর পুনরুদ্ধার করে। কিন্তু পরবর্তী বছরগুলিতে এই দ্বীপগুলিতে আরও বিদ্রোহ ছিল। ফেব্রুয়ারী ১৯৬০ সালে যুক্তরাজ্য গান দ্বীপটি পুনরুদ্ধার করতে সক্ষম হয়েছিল কিন্তু সুভাদিভি প্রজাতন্ত্রকে ১৯৬৩ সাল পর্যন্ত আড্ডু প্রবালপ্রাচীরে থাকার অনুমতি দেয়। ২২ সেপ্টেম্বর ১৯৬৩-এ ব্রিটিশরা বিদ্রোহীদের প্রতি সমর্থন প্রত্যাহার করে এবং দ্বীপটি মালে সরকারের কাছে ফিরিয়ে দেয়। সাবেক ব্রিটিশ সামরিক ঘাঁটি পরে গান আন্তর্জাতিক বিমানবন্দরে রূপান্তরিত হয়।

তথ্যসূত্র
---------

1. ↑  Malediven, ??. März 1959 : Rückeroberung der Suvadiven Direct Democracy
2. ↑  The British base at Gan, Nasir and the Suvadive Republic 1958-1968 Maldives Culture
3. ↑  "History"। *Discover Addu* (ইংরেজি ভাষায়)। সংগ্রহের তারিখ ২০২৩-০৬-০৬।
**অ্যাসপায়ার টু ইনোভেশন** **(এটুআই)** (পূর্বে "একসেস টু ইনফরমেশন প্রোগ্রাম" হিসেবে পরিচিত) আইসিটি বিভাগ এবং মন্ত্রিপরিষদ বিভাগ ইউএনডিপির সংযুক্তিতে তৈরি একটি প্রতিষ্ঠান। বাংলাদেশ সরকারের ডিজিটাল বাংলাদেশ এজেন্ডার একটি বিশেষ কর্মসূচি নিয়ে কাজ করছে প্রতিষ্ঠানটি। ২০৪১ সালের মধ্যে বাংলাদেশকে উন্নত দেশে পরিণত হওয়ার জন্য পরিকল্পনা ও বাস্তবিক কার্যক্রম গ্রহণে কাজ করছে। এটুআই পাবলিক সেক্টরের ডিজিটাল রূপান্তর নিশ্চিত করতে পাবলিক সার্ভিস উদ্ভাবনের সুবিধা এবং সুবিধা দেয়। নাগরিক-কেন্দ্রিক দৃষ্টিভঙ্গি নাগরিকদের দোরগোড়ায় জীবনযাত্রার উন্নতির জন্য বেশ কয়েকটি পরিষেবা নিয়ে গেছে।

ইতিহাস
------

জাতিসংঘ উন্নয়ন কর্মসূচির (ইউএনডিপি) অর্থায়নে সব কাজে আইসিটির কার্যকর ব্যবহার বাড়াতে ২০০৪ সালে ‘স্ট্রেন্থেনিং দি আইসিটি ক্যাপাসিটি অব প্রাইম মিনিস্টার’স অফিস’ নামের একটি প্রকল্প শুরু হয়। সেই প্রকল্পের শেষ দিকে ২০০৬ সালের অক্টোবর মাসে  ‘অ্যাকসেস টু ইনফরমেশন (এটুআই)’ প্রকল্পের যাত্রা শুরু। এর অর্থায়নও করে ইউএনডিপি। যদিও প্রকল্পের কাজ শুরু হয় ২০০৭ সালে ১১ জানুয়ারি সাবেক তত্বাবধায়ক সরকার আসার পর। এই প্রকল্প থেকে তৎকালীন প্রধান উপদেষ্টার কার্যালয়ে কম্পিউটার, সার্ভার, ই-মেইল ব্যবস্থাপনা ইত্যাদি অবকাঠামো ও সক্ষমতা বাড়ানোর ব্যাপারেই বেশি কাজ হয়। পাশাপাশি দেশে আইসিটির বিস্তার ঘটাতে প্রয়োজনীয় নীতিমালা প্রণয়নের উদ্যোগ নেওয়া হয়। ২০০৯ সালে বাংলাদেশ আওয়ামী লীগ সরকার গঠন করার পর এই প্রকল্প আরও বিস্তৃত হয়।

ভিশন ২০২১ নির্বাচনী ইশতেহারের অংশ হিসেবে ডিজিটাল রূপান্তরকে সহজতর করার লক্ষ্য নির্ধারণ করা হয়। ২০০৮ সালের জাতীয় নির্বাচনে জয়ী হওয়ার আগে বাংলাদেশ আওয়ামী লীগ দলের একটি রাজনৈতিক ইশতেহার ভিশন ২০২১ ।

২৭ ডিসেম্বর ২০২০-এ, এটুআই সংস্থার ১০ হাজার সদস্যের জন্য অনলাইন কেনাকাটার সুবিধার্থে ই-কমার্স অ্যাসোসিয়েশন অফ বাংলাদেশের সাথে *একশপ* চালু করেছে। ২০২০ সালে এটুআই ওয়ার্ল্ড সামিট অন দ্য ইনফরমেশন সোসাইটি থেকে তার টানা সপ্তম পুরষ্কার অর্জন করে।

আরও দেখুন
---------

* ডিজিটাল বাংলাদেশ
* স্মার্ট বাংলাদেশ

তথ্যসূত্র
---------

1. ↑  "How is Covid-19 impacting digital financial services?"। *Dhaka Tribune*। ২০২০-১২-২১। সংগ্রহের তারিখ ২০২১-০১-১৩।
2. ↑  মোহাইমেন, পল্লব (২০২৩-০৭-২১)। "এটুআইকে এজেন্সি করা কতটা যৌক্তিক হলো?"। *Prothomalo*। সংগ্রহের তারিখ ২০২৩-০৭-২১।
3. ↑  "Economic Relations Division"। *erd.gov.bd* (ইংরেজি ভাষায়)। ২০২৩-০৭-২৫ তারিখে মূল থেকে আর্কাইভ করা। সংগ্রহের তারিখ ২০২৩-০৭-২১।
4. ↑  "ICT expo to showcase 'Digital Bangladesh'"। *Prothom Alo*। ২০১৬-১০-১৮ তারিখে মূল থেকে আর্কাইভ করা। সংগ্রহের তারিখ ২০১৬-১১-০৯।
5. ↑  "Ek-Shop to unite all e-commerce platforms"। *Dhaka Tribune*। ২০২০-১২-২৭। সংগ্রহের তারিখ ২০২১-০১-১৩।
6. ↑  "a2i wins WSIS awards for 7th consecutive year"। *Dhaka Tribune*। ২০২০-০৯-১১। সংগ্রহের তারিখ ২০২১-০১-১৩।
আন্ডারগ্রাউন্ড ব্যান্ডের প্রচারনায় একটি সুয়েডিয় পোস্টার।
"**আন্ডারগ্রাউন্ড সঙ্গীত**" শব্দটি মূলধারার জনপ্রিয় সঙ্গীত সংস্কৃতির বহির্ভূত হিসেবে বিবেচিত বা মূলধারার বিরোধী অর্থে ব্যবহার করা যেতে পারে। আন্ডারগ্রাউন্ড সঙ্গীত সামগ্রিকভাবে জনপ্রিয় সঙ্গীত সংস্কৃতিতে ঘনিষ্ঠভাবে আবদ্ধ। তাই আন্ডারগ্রাউন্ড সঙ্গীতের মধ্যে গুরুত্বপূর্ণ উত্তেজনা রয়েছে কারণ এটি জনপ্রিয় সঙ্গীত সংস্কৃতির রূপ এবং প্রক্রিয়া উভয়কে একীভূত এবং প্রতিরোধ করে বলে মনে করা হয়।

আন্ডারগ্রাউন্ড সঙ্গীত সূত্রীয় বা বাণিজ্যিকভাবে পরিচালিত বলে বিবেচিত এই অনুশীলনের বিরোধিতা করে আন্তরিকতা, ঘনিষ্ঠতা, সৃজনশীল প্রকাশের স্বাধীনতা প্রকাশ হিসাবে বিবেচিত হতে পারে। স্বতঃপরিচয় সঙ্গীতের গুণাবলীকে গুণকিত করে তুলতে সাধারণত স্বতন্ত্র-অনুকরণের ধারণাগুলি মোতায়েন করা হয়। আন্ডারগ্রাউন্ড সঙ্গীতের উদাহরণ রয়েছে, যা মোকাবিলা করা বিশেষত কঠিন, যেমন- প্রাক-মিখাইল গর্বাচেভের সোভিয়েত ইউনিয়নের আন্ডারগ্রাউন্ড রক চেতনা বা আরব উপদ্বীপে দিব্যতান্ত্রিক রাষ্ট্রগুলির আধুনিক ইসলাম বিরোধী মেটাল চেতনা। তবে বেশিরভাগ আন্ডারগ্রাউন্ড সঙ্গীত সহজেই প্রবেশাধিকারযোগ্য, যদিও পরিবেশনা এবং রেকর্ডিংগুলি অদীক্ষিতদের জন্য অনুসন্ধান করা কঠিন হতে পারে।
**জম্মু জেলা** হল ভারতের জম্মু ও কাশ্মীরের একটি জেলা। জেলা সদর হল জম্মু শহর। ২০১১ সালের হিসাবে এটি কাশ্মীরের সর্বাধিক জনবহুল জেলা (২২টির মধ্যে)।

জনসংখ্যার উপাত্ত
----------------

২০১১ সালের আদমশুমারি অনুসারে জম্মু জেলার জনসংখ্যা ১৫,২৯,৯৫৮ জন। জেলাটির প্রতি বর্গকিলোমিটারে জনসংখ্যার ঘনত্ব ৬৫৩ জন (৫২৮ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ১২.৭৪%। জম্মুতে লিঙ্গ অনুপাত রয়েছে প্রতি ১,০০০ পুরুষ প্রতি ৮৮০ জন মহিলা এবং এর সাক্ষরতার হার ৮৩.৪৫%।

### নগর/গ্রামীণ জনসংখ্যা

২০১১ সালের আদমশুমারির জন্য জম্মু জেলার মোট জনসংখ্যার মধ্যে ৫০.০০ শতাংশ জেলার নগর অঞ্চলে বাস করে। মোট ৭,৬৫,০১৩ জন শহরাঞ্চলে বাস করেন, যার মধ্যে পুরুষ ৪,১২,২১৮ জন এবং ৩,৫২,৭৯৫ জন মহিলা। ২০১১ সালের আদমশুমারির তথ্য অনুসারে জম্মু জেলার নগর অঞ্চলে লিঙ্গ অনুপাত ৮৫৬। একইভাবে ২০১১ সালের আদমশুমারিতে জম্মু জেলায় শিশু লিঙ্গের অনুপাত ছিল ৮২৩। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৭৩,২৬২ জন, যার মধ্যে পুরুষ এবং মহিলা যথাক্রমে ৪০,১৪৮ এবং ৩৩,০৭৮ জন। জম্মু জেলার এই শিশুসংখ্যার জনসংখ্যা মোট শহুরে জনসংখ্যার ৯.৭৫%। জম্ম জেলায় গড় সাক্ষরতার হার ৮৮.৫১% এবং পুরুষ এবং মহিলাদের মধ্যে সাক্ষরতার হার যথাক্রমে ৯২.৩৯% এবং ৮৩.৯৯%। প্রকৃত সংখ্যায় ৬,১২,২৫৪ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৩,৪৩,৭১৬ জন এবং ২,৬৮,৫৩৮ জন।

২০১১ সালের আদমশুমারি অনুসারে জম্মু জেলার ৫০.০০% জনগোষ্ঠী গ্রামে বাস করে। জম্মু জেলার গ্রামীণ অঞ্চলে মোট জনসংখ্যা ৭,৬৪,৯৪৫ জন, যার মধ্যে পুরুষ এবং মহিলার সংখ্যা যথাক্রমে ৪,০১,৬০৩ এবং ৩,৬৩,৩৪২ জন। জম্মু জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৫ জন মহিলা। যদি জম্মু জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৭৭৪টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৯৪,১০১ জন, যার মধ্যে ছেলে ৫৩,০৫৮ জন এবং মেয়ে ৪১,০৪৪ জন।

### গৃহহীন

২০১১ সালে জম্মু ও কাশ্মীরের জম্মু জেলায় মোট ৩৬৬ পরিবার ফুটপাতে, বা গৃহহীনভাবে বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ১,৭৪১ এর সংখ্যা। এটি জম্মু জেলার মোট জনসংখ্যার প্রায় ০.১১%।

ধর্ম
----

মুসলিম প্রধান রাজ্যের জম্মু জেলা হল একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ১৫,২৯,৯৫৮; হিন্দু ধর্মাবলম্বী ছিল ৮৪.২৭%, মুসলমানরা ৭.০৩%, শিখ ৭.৪৭% এবং খ্রিস্টান ০.৭৯%। জেলাতে ১২,৮৯,২৪০ জন হিন্দু, ১,০৭,৪৯৮ জন মুসলিম, ১,১৪,২৭২ জন শিখ ও ১২,১০৪ জন খ্রিস্টান ধর্মের মানুষ বসবাস করেন।

তথ্যসূত্র
---------

1. ↑  2011 census J&K
2. 1 2 3 4 5 6  "Jammu District : Census 2011-2019 data"। *www.census2011.co.in*। সংগ্রহের তারিখ ১৭ অক্টোবর ২০১৯।

বহিঃসংযোগ
---------
**আন্তঃকশেরুকা চাকতি** মেরুদন্ডের সংশ্লিষ্ট কশেরুকার মধ্যে থাকে।এরা তন্তুময় তরুণাস্থি(fibrocartilaginous) সন্ধি গঠনের মাধ্যমে কশেরুকার মধ্যে সঞ্চালনে ভূমিকা রাখে,কশেরুকাগুলিকে একত্রে রাখে এবং ঝাঁকি প্রতিরোধ(shock absorber) করে।

গঠন
---

আন্তঃকশেরুকা চাকতি সহ গ্রীবাদেশীয় কশেরুকা 
আন্তঃকশেরুকা চাকতি বহিঃস্থ অ্যানুলাস ফাইব্রোসাস এবং অন্তঃস্থ নিউক্লিয়াস পালপোসাস সহযোগে গঠিত।অ্যানুলাস ফাইব্রোসাস একটি তন্তুজ তরুণাস্থি।অ্যানুলার তন্তু চাপকে চাকতির চারদিকে সমানভাবে ছড়িয়ে দেয়।নিউক্লিয়াস ঝাঁকি প্রতিরোধক হিসেবে কাজ করে এবং দুটি কশেরুকাকে পৃথক রাখে।নিউক্লিয়াস পালপোসাসের স্থানচ্যুতি হলে হলে চাকতির নিকটবর্তী স্নায়ুতে চাপ প্রয়োগ করে ,যাকে স্থানচ্যুত চাকতি (Prolapsed Disc) বলে।সায়াটিক স্নায়ুর উপর চাপ দিলে সায়াটিকা নামক রোগের উদ্ভব হয়।

প্রতি জোড়া কশেরুকার মধ্যে একটি চাকতি থাকে,ব্যতিক্রম প্রথম গ্রীবাদেশীয় কশেরুকা-অ্যাটলাস।মানবদেহে ২৩ টি চাকতি আছে-৬টি গ্রীবায়,১২টি বক্ষে,৫টি কটিতে।

ক্লিনিক্যাল গুরুত্ব
-------------------

### ক্ষয়ে যাওয়া

৪০ বছরের পূর্বে প্রায় ২৫% মানুষের চাকতিত ক্ষয় দেখা যায়।৪০ বছরের পরে ৬০% এর ও বেশি মানুষ MRI তে চাকতি ক্ষয়ের প্রমাণ পাওয়া যায়।

বয়স হবার এবং চাকতি ক্ষয়ের একটি প্রভাব হল নিউক্লিয়াস পালপোসাস শুকাতে শুরু করে এবং ম্যাট্রিক্সে প্রোটিওগ্লাইকেনের পরিমাণ কমতে থাকে।এভাবে ঝাঁকি প্রতিরোধের ক্ষমতা কমে যায়।এটি মানুষের উচ্চতা হ্রাসের জন্য আংশিক দায়ী।অ্যানুলাস ফাইব্রোসাস দূর্বল হয়ে পড়ে এবং ছিঁড়ে যাবার ঝুঁকি থাকে।

তথ্যসূত্র
---------

1. ↑  "Intervertebral Disc Disorders"। *MDGuidelines*। Reed Group। ১ ডিসেম্বর ২০১২। ২১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৪।
**দিওয়ানা মুঝসা নেহি** (হিন্দি: दीवाना मुझ सा नहीं; বাংলা: আমার মত প্রেমিক নেই) হচ্ছে ১৯৯০ সালের একটি হিন্দি চলচ্চিত্র যেটিতে আমির খান এবং মাধুরী দীক্ষিত ছিলেন।

কাহিনী
------

অজয় শর্মা (আমির খান) একজন ফটোগ্রাফার, অনিতা (মাধুরী দীক্ষিত) একজন মডেল এবং তাঁরা দুজনই একই এজেন্সির হয়ে কাজ করেন। অজয় অনিতার প্রেমে পড়েছেন, এবং মনে করেন যে অনিতাও তার প্রেমে পড়েছেন। তবে অনিতা অজয়কে কেবল বন্ধু ভাবেন। অনিতার বিক্রমের (জৈনেন্দ্র) সাথে বিবাহ বন্ধনে আবদ্ধ হবেন -স্থির হয় এবং বিয়ের প্রস্তুতি চলতে থাকে। কিন্তু অনিতার বিয়ে ঠিক হয়ে যাওয়ার পরেও, অজয় এখনও বিশ্বাস করেন যে অনিতা তাকে ভালবাসে এবং অজয় অনিতার সাথে তার বিয়ের প্রস্তুতিও শুরু করে। এরকম বাড়াবাড়ি বন্ধ করার জন্যে অনিতা চেষ্টা করেন। কিন্তু ঘটনাচক্রে অনিতা বুঝতে পারেন যে যাকে তিনি বিবাহ করছেন সেই বিক্রম তাকে ভালবাসেন না বরং অজয় তাকে প্রকৃত অর্থে ভালোবাসেন। পরিস্থিতি এমনভাবে পরিণত হয় যে শেহ অব্ধি অনিতা তার প্রতি অজয়ের প্রেম উপলব্ধি করেন এবং ছবিটি মিলনান্তক ভাবে শেষ হয়।

অভিনয়
------

* অজয় শর্মা চরিত্রে আমির খান
* অনিতা চরিত্রে মাধুরী দীক্ষিত
* সোনু চরিত্রে খুশবু
* জয়েন্দ্র বিক্রম চরিত্রে
* সত্যেন্দ্র কাপুর নন্দকিশোর শর্মা চরিত্রে
* মিসেস হিসাবে বীনা বন্দ্যোপাধ্যায় শর্মা
* ভোলারাম বোকেদে চরিত্রে দীনেশ হিংগু
* অনিতা মামা হিসাবে নরেন্দ্র নাথ
* মামা চরিত্রে দেবেন বর্মা, অজয়ের চাচা
* ইউনূস পারভেজ পুলিশ পরিদর্শক হিসাবে
* শর্মা চরিত্রে বাববনলাল যাদব
* অনিতার বোনের ভূমিকায় রঞ্জিতা কৌর

গান
---

দিওয়ানা মুজ সা নাহিনের সংগীতটি সুর করেছেন আনন্দ - মিলিন্দ গুরুরচরণের গানের সাথে।

1. শিরোনাম সিঙ্গার

1 "মৈ সেহরা বাঁধ কে" উদিত নারায়ণ
2 "দিওয়ানা মুজ সা নাহিন" উদিত নারায়ণ
3 "সরে লাডকন কি" কবিতা কৃষ্ণমূর্তি
4 "হাম তুমি সে মহাবত" অমিত কুমার, সাধনা সরগম
5 "মেহেন্দি মেহেন্দি" অপর্ণা মায়েকার
6 "খাদি রাহো বৌঠ জাও" উদিত নারায়ণ, সাধনা সরগম

তথ্যসূত্র
---------

1. ↑  "Aamir Khan Box Office Collections Analysis"। Indicine। ১৮ জুন ২০১৮ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৮।

বহিঃসংযোগ
---------

* ইন্টারনেট মুভি ডেটাবেজে *দিওয়ানা মুঝসা নেহি*  (ইংরেজি)
**আন্তঃসাংস্কৃতিক যোগাযোগ** (ইংরেজি:Intercultural communication) হলো যোগাযোগের একটি প্রকার বা রকম (Form) যা বিভিন্ন সাংস্কৃতিক ও সামাজিক গোষ্ঠী বা গ্রোত্রের মধ্যে তথ্য আদান-প্রদানের লক্ষ্যে কাজ করে। সাধারণত ভিন্ন ভিন্ন সামাজিক, ধর্মীয়, জাতিক ও শিক্ষাগত প্রেক্ষাপট থেকে আগত মানুষেরদের দ্বারা গঠিত কোন প্রতিষ্ঠানের যোগাযোগ প্রক্রিয়া এবং সমস্যার বিস্তৃত বর্ণনায় আন্তঃসাংস্কৃতিক যোগাযোগ পদ্ধতি ব্যবহৃত হয়।

আন্তঃসাংস্কৃতিক যোগাযোগ কখনো কাখনো মিশ্র সাংস্কৃতিক যোগাযোগের সমার্থক হিসেবেও ব্যবহৃত হয়ে থাকে। এই অর্থে আন্তঃসাংস্কৃতিক যোগাযোগ, বিভিন্ন দেশ ও তার সাংস্কৃতিক আচরণ, যোগাযোগের ধরন এবং চারপাশের বিশ্বসম্পর্কে যে অণুধাবন তা বুঝতে সহায়তা করে। আন্তঃসাংস্কৃতিক ব্যবসায় যোগাযোগ বিশারদগণের ধারণা সংস্কৃতিই, নির্ধারণ করে ব্যক্তি কীভাবে তার বার্তা প্রেরণ করে, বার্তা প্রেরণের ক্ষেত্রে কোন মাধ্যম ব্যবহৃত হবে এবং এই বার্তা কোন উপায়ে ব্যাখা করা হবে।

তথ্যসূত্র
---------

1. ↑  Lauring, Jakob (২০১১)। "Intercultural Organizational Communication: The Social Organizing of Interaction in International Encounters"। *Journal of Business and Communication*। **48.3**: 231–55। সংগ্রহের তারিখ ২৪ মার্চ ২০১২।
**আন্তঃসীমান্ত নদী** হল এমন ধরনের নদী যা অন্তত এক বা একাধিক দেশের রাজনৈতিক সীমান্ত অতিক্রম করে। এই সীমান্ত কোনো দেশের অভ্যন্তরস্থ সীমান্ত বা আন্তর্জাতিক সীমান্ত হতে পারে। বর্তমানে পৃথিবীতে প্রায় ২৬০টি আন্তঃসীমান্ত নদী রয়েছে। বাংলাদেশেও উল্লেখযোগ্য সংখ্যক আন্তঃসীমান্ত নদী রয়েছে যার বেশিরভাগই জাতীয় সীমান্ত অতিক্রম করেছে।

বাংলাদেশের আন্তঃসীমান্ত নদী
---------------------------

বাংলাদেশের আন্তঃসীমান্ত নদীর সংখ্যা প্রায় ৫৭ টি। প্রতিবেশি দেশ ভারত এবং মায়ানমার থেকে এই নদীসমুহ বাংলাদেশে প্রবেশ করেছে। জলতাত্ত্বিক এবং রাজনৈতিক উভয় দিক হতে এই নদীগুলো গুরুত্বপূর্ণ। একদিকে এই নদীগুলি পলি বহন করে এনে মোহনা এলাকায় নতুন ভূমির সৃষ্টি করে অন্যদিকে এই পলি নদীর তলদেশ ভরাট করছে যা বন্যা সংঘটনের জন্য অনেকাংশে দায়ী। এছাড়া পানি বণ্টনের ক্ষেত্রে আন্তর্জাতিক আইন মেনে না চলার কারণে ভারত ও বাংলাদেশের মাঝে দীর্ঘদিন ধরে রাজনৈতিক অস্থিরতা বিদ্যমান রয়েছে।

ভারত এবং বাংলাদেশের আন্তঃসীমান্ত নদীর সংখ্যা **৫৪**টি যার মধ্যে শুধু গঙ্গা নদীর পানি বণ্টন চুক্তি রয়েছে। **১৯৯৬** সালের **১২ই**  ডিসেম্বর স্বাক্ষরিত এই চুক্তি অনুযায়ী প্রতি বছর **৩১শে** জানুয়ারি থেকে **৩১শে** মে এই সময়ে ফারাক্কায় প্রবাহিত পানির পরিমাপের ভিত্তিতে দুটো দেশের মধ্যে পানি বণ্টন হবে। **৩০** বছর মেয়াদি এ চুক্তি নবায়িত হবে দুটি দেশের সম্মতির প্রেক্ষিতে।

বাংলাদেশ-ভারত-মায়ানমার আন্তঃসীমান্ত নদীর তালিকা
------------------------------------------------

* রায়মঙ্গল
* ইছামতী-কালিন্দী
* বেতনা-কোদালিয়া
* ভৈরব-কপোতাক্ষ
* মাথাভাঙ্গা
* গঙ্গা
* পাগলা
* আত্রাই
* পুনর্ভবা
* তেতুলিয়া
* টাঙ্গন
* কুলিক বা কোকিল
* নাগর
* মহানন্দা
* ডাহুক
* করতোয়া
* তালমা
* ঘোড়ামারা
* দিওনাই-যমুনেশ্বরী
* বুড়িতিস্তা
* তিস্তা
* ধরলা
* দুধকুমার
* ব্রহ্মপুত্র
* জিঞ্জিরাম
* চিল্লাখালি
* ভোগাই
* সোমেশ্বরী
* দামালিয়া/যালুখালী
* নয়াগাঙ
* উমিয়াম
* যাদুকাটা
* ধলা
* পিয়াইন
* শারি-গোয়াইন
* সুরমা
* কুশিয়ারা
* সোনাই-বারদল
* জুরি
* মনু
* ধলাই
* লংলা
* খোয়াই
* সুতাং
* সোনাই
* হাওড়া
* বিজনী
* সালদা
* গোমতী
* কাকরাই-ডাকাতিয়া
* সিলোনিয়া
* মুহুরী
* ফেনী
* কর্ণফুলি
* নিতাই

  

বাংলাদেশ মিয়ানমার আন্তঃসীমান্ত নদী

* সাঙ্গু
* মাতামুহুরী
* নাফ।

আরো দেখুন
---------

* দানিউব নদী
* নীল নদ
* রাইন নদী

তথ্যসূত্র
---------

1. ↑  মাসুদ হাসান চৌধুরী (জানুয়ারি ২০০৩)। "আন্তঃসীমান্ত নদী"। সিরাজুল ইসলাম। *আন্তঃসীমান্ত নদী*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ নভেম্বর ১৫, ২০১৪।
2. ↑  Maxwell, Daniel M। "Exchanging Power: Prospects of Nepal-India Cooperation for Hydropower Development"। SSRN। সংগ্রহের তারিখ নভেম্বর ১৫, ২০১৪।
3. ↑  "আন্তঃসীমান্ত\_নদী"। *বাংলাপিডিয়া*। ১৬ জুন ২০১৪। সংগ্রহের তারিখ ১৬ জুন ২০১৪।
**আ ফ ম ইউসুফ হায়দার** একজন বাংলাদেশী পদার্থবিজ্ঞানী এবং ঢাকা বিশ্ববিদ্যালয়ের সাবেক উপাচার্য।

শিক্ষা জীবন
-----------

হায়দার ঢাকা বিশ্ববিদ্যালয় থেকে পদার্থবিজ্ঞানে ১৯৬৯ সালে বিএসসি এবং ১৯৭০ সালে এমএসসি ডিগ্রি অর্জন করেন। তিনি অস্ট্রেলিয়ান ন্যাশনাল ইউনিভার্সিটি থেকে ১৯৭৯ সালে পিএইচডি ডিগ্রি অর্জন করেন। তিনি ১৯৮৩ সালের এপ্রিল থেকে ১৯৮৪ সালের মে পর্যন্ত ইন্সটিটিউট অব কোয়ান্টাম ইলেক্ট্রনিক্স এ পোস্ট-ডক্টরাল গবেষণা করেন।

কর্মজীবন
--------

তিনি ১৯৭২ সালে ঢাকা বিশ্ববিদ্যালয়ের পদার্থবিজ্ঞান বিভাগে প্রভাষক হিসেবে যোগদান করেন। তিনি ১৯৭৯ সালে সহকারী অধ্যাপক, ১৯৮৪ সালে সহযোগী অধ্যাপক এবং ১৯৮৮ সালে অধ্যাপক পদে উন্নীত হন। তিনি ১৯৯৪ থেকে ২০০১ সাল পর্যন্ত ঢাকা বিশ্ববিদ্যালয়ের সেমিকন্ডাক্টর টেকনোলজি রিসার্চ সেন্টারের পরিচালক হিসেবে দায়িত্ব পালন করেন। তিনি ২০০২ সালের ২৫ জুলাই থেকে ২০০৯ সালের ২৩ জানুয়ারি পর্যন্ত ঢাকা বিশ্ববিদ্যালয়ের উপ-উপাচার্য হিসেবে দায়িত্ব পালন করেন। ২০০২ সালের ১ আগস্ট থেকে ৯ সেপ্টেম্বর পর্যন্ত তিনি ভারপ্রাপ্ত উপাচার্য হিসেবেও দায়িত্ব পালন করেন। উপ-উপাচার্য হিসেবে তিনি সেন্টার ফর অ্যাডভান্সড রিসার্চ ইন সায়েন্সেস প্রতিষ্ঠা করেন।

তথ্যসূত্র
---------

1. ↑  "সংরক্ষণাগারভুক্ত অনুলিপি" (পিডিএফ)। ৬ আগস্ট ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুন ২০১৬।
2. ↑  "ঢাবি সিনেটে গ্র্যাজুয়েট প্রতিনিধি নির্বাচনে আওয়ামীপন্থিদের জয়"। bdnews24.com। ২১ জানু ২০১৮। ২৮ জুন ২০২০ তারিখে মূল থেকে আর্কাইভ করা। সংগ্রহের তারিখ এপ্রিল ১৪, ২০২০।
3. ↑  "ঢাবি সিনেটে জয়ী যারা"। ekushey-tv.com। ২১ জানুয়ারি ২০১৮। সংগ্রহের তারিখ এপ্রিল ১৪, ২০২০।
**আন্তর্জাতিক অহিংস দিবস** প্রতিবছর ২ অক্টোবর মহাত্মা গান্ধীর জন্মদিনে পালিত হয়৷ এছাড়া ভারতে এই দিনটি গান্ধী জয়ন্তী হিসেবে পালিত হয় ৷

২০০৪ সালের জানুয়ারি মাসে প্যারিসে ইরানি নোবেল বিজয়ী শিরিন এবাদী তার একজন হিন্দী শিক্ষকের কাছ থেকে দিবসটির ব্যাপারে একটি প্রস্তাবনা গ্রহণ করেন ৷ সিদ্ধান্তটি ধীরে ধীরে ভারতের জাতীয় কংগ্রেসের কিছু নেতাদের আকর্ষণ করতে থাকে ৷ ২০০৭ সালে সোনিয়া গান্ধী এবং ডেসমন্ড টিটু জাতিসংঘে সিদ্ধান্তটি পেশ করেন ৷

অহিংসতার স্থাপত্য,কার্ল ফ্রেডরিকের তৈরি, মামলো, সুইডেন
১৫ জুন ২০০৭, জাতিসংঘের সাধারণ পরিষদের সদস্যবৃন্দ ২ অক্টোবরকে **আন্তর্জাতিক অহিংস দিবস** করার ব্যাপারে ভোট দেন ৷  এরপর সাধারণ পরিষদ তার সদস্যদের কাছে অহিংসার বার্তা দিয়ে ২ অক্টোবর দিবসটি পালনের ব্যাপারে ঘোষণা দেয় ৷"

ইতিহাস
------

বিশ্ব থেকে হিংসা, বিদ্বেষ, হানাহানি, মারামারি, অসহিষ্ণুতা ও রক্তপাত বন্ধে বিশ্ববাসীকে সচেতন করতে প্রতিবছর ২ অক্টোবর বিশ্ব অহিংস দিবস পালন করা হয়।

অহিংসা বলতে বোঝায় হিংসা থেকে দূরে থাকা। হিংসা থেকে দূরে থাকাই এ দিবসের মূল কথা।

পৃথিবীর অসহিষ্ণুতা, উত্তেজনা, সহিংসতা বন্ধে ভারতের স্বাধীনতা আন্দোলনের অবিসংবাদিক নেতা মহাত্মা গান্ধীর অহিংস আন্দোলন গুরুত্বপূর্ণ ভূমিকা পালন করেছিল। তাই মহাত্মা গান্ধীর জন্মদিনকে আন্তর্জাতিক অহিংস দিবস হিসেবে পালন করা হয়। ভারতে এদিনটি গান্ধী জয়ন্তী হিসেবেই পরিচিত।

২০০৪ সালের জানুয়ারি মাসে প্যারিসে ইরানি নোবেল বিজয়ী শিরিন এবাদী তার একজন হিন্দি শিক্ষকের কাছ থেকে দিবসটির ব্যাপারে একটি প্রস্তাবনা গ্রহণ করেন। পরে ২০০৭ সালে সোনিয়া গান্ধী জাতিসংঘে সিদ্ধান্তটি পেশ করে। ২০০৭ সালের ১৫ জুন জাতিসংঘের সাধারণ সভায় ২ অক্টোবরকে আন্তর্জাতিক অহিংস দিবস হিসেবে ঘোষণা করা হয়।

তথ্যসূত্র
---------

1. ↑  "Conference calls for declaring International day of non-violence"।
2. ↑  "UN declares 2 October, Gandhi's birthday, as International Day of Non-Violence"। United Nations। ১৫ জুন ২০০৭। সংগ্রহের তারিখ ২ অক্টোবর ২০১৪।
3. ↑  "General Assembly Adopts Texts On Day Of Non-Violence, Ethiopian Millennium; Pays Tribute To Former Secretary-General Kurt Waldheim"। United Nations। ১৫ জুন ২০০৭। সংগ্রহের তারিখ ২ অক্টোবর ২০১৪।
***প্লেইং গড*** (ইংরেজি: Playing God) ১৯৯৭ সালে মুক্তিপ্রাপ্ত, অ্যান্ডি উইলসন পরিচালিত একটি অপরাধ থ্রিলার চলচ্চিত্র। এটিতে শ্রেষ্ঠাংশে অভিনয় করেছেন ডেভিড ডুকোভ্‌নি, টিমোথি হাটন, এবং অ্যাঞ্জেলিনা জোলি। *দি এক্স-ফাইল্‌স টিভি ধারাবাহিকে অনবদ্য ও ব্যবসাসফল অভিনয়ের পর এটাই ঠিলো ডেভিড ডুকোভ্‌নির কোনো চলচ্চিত্রে শ্রেষ্ঠাংশে অভিনয়।*

কাহিনীসংক্ষেপ
-------------

ডেভিড ডুকোভ্‌নি এই ছবিতে ইউজিন স্ট্যান্ডস নামের একজন শল্যচিকিৎসক হিসেবে অভিনয় করেছেন। অ্যাম্ফিটামিন ও ওপিয়েট গোত্রীয় মাদকদ্রব্যের অপব্যবহারের কারণে তার ডাক্তারি লাইসেন্স বাতিল হয়ে যায়। হাটনের চরিত্রটি ছিলো রেইমন্ড ব্লসম নামের একজন অপরাধ নেতার। হাটনের সাথে ডুকোভ্‌নির পরিচয় হয় একটি বারে, সেখানে হঠাৎ ফুসফুস অকার্যকর হয়ে পড়া একজন রোগীকে বাঁচাতে ডুকোভ্‌নি, হাটনকে সাহায্য করেন। পরবর্তীতে ব্লসম ডুকোভ্‌নিকে তার ব্যক্তিগত চিকিৎসক হিসেবে নিয়োগ দেয়, যখন কোনো কারণে হাটনের হাসপাতালে যাওয়া সম্ভব হতো না, ডুকোভনি তখন তাকে সাহায্য করতো। এছাড়া হাটনের প্রেমিকা ক্লেয়ারের (অ্যাঞ্জেলিনা জোলি) সাথে ডুকোভ্‌নির একটি সম্পর্ক গড়ে উঠতে থাকে, যা চলচ্চিত্রের শেষে এসে পূর্ণতা পায়। আনুগত্য নিয়ে ক্লেয়ারের, ব্লসমের সাথে সংঘর্ষ তৈরি হয়।

নির্মাণ
-------

চলচ্চিত্রটির কাজ ১৯৯৫ সালের মধ্যে শেষ হয় কিন্তু প্রাথমিকভাবে না-বাচক সাড়া পাওয়ায় এটি ১৯৯৭-এর আগে মুক্তি পায়নি। ট্রেইলারে ডুকোভ্‌নি ও জোলির মধ্যে বেশ খানিকটা সময় জুড়ে যৌনদৃশ্যের অবতারণা করা হয়। পরে জোলি জানান, তারা চলচ্চিত্রটির জন্য মোট দুইটি যৌনদৃশ্যে অভিনয় করেছিলেন, কিন্তু চূড়ান্ত সংস্করণের সময় দুইটিই বাদ দিয়ে দেওয়া হয়।

তথ্যসূত্র
---------

বহিঃসংযোগ
---------

* *Playing God* at the Internet Movie Database
**আমান্ডা হার্ডি**, পেশাগতভাবে **শাইলা স্টাইলস** নামে পরিচিত (২৩ সেপ্টেম্বর ১৯৮২ - ৯ নভেম্বর ২০১৭) একজন কানাডীয় পর্নোগ্রাফিক অভিনেত্রী ছিলেন।

জীবনী
-----

শাইলা তার কিশোর বয়সে পর্নোগ্রাফি শিল্পে প্রবেশ করতে আগ্রহী হন, এবং পরে ভ্যানকুভারে চলে যান, সেখানে তিনি একজন স্ট্রিপার এবং একটি ওয়েবক্যাম মডেল হিসেবে কাজ করেন। পরে হাস্টলার এবং সোয়াঙ্কের মতো প্রাপ্তবয়স্ক ম্যাগাজিনে নগ্ন চিত্রকর্মে আবির্ভুত হন। 

তিনি অরেঞ্জ কাউন্টির প্রাক্তন সহকারী-শেরিফ জর্জ জারামিলোর সাথে একটি যৌন কেলেঙ্কারিতে জড়িত ছিলেন, যেখানে তিনি তার সাথে বেশ কয়েকটি যৌন মিলন করেছেন বলে অভিযোগ উঠে।

২০২২ সালের ২৫ অক্টোবর, তিনি জিল কেলি প্রোডাকশনের CEO বব ফ্রিডল্যান্ডকে বিয়ে করেন। ২০০৩ সালের আগস্টে এই দম্পতির বিবাহবিচ্ছেদ হয়।

শাইলা যথাক্রমে ২০১৬ সালে AVN এর হল অফ ফেমে অন্তর্ভুক্ত হন।

পুরস্কার
--------

* ২০০৯ এক্সবিজ পুরস্কার মনোনীত - বর্ষসেরা নারী পারফর্মার
* ২০১৪ নাইটমুভস অ্যাওয়ার্ড মনোনীত - সেরা স্তন

মৃত্যু
------

২০১৭ সালের ৯ নভেম্বর, স্টাইলসকে আর্মস্ট্রংয়ে তার মায়ের বাড়িতে তার বিছানায় প্রতিক্রিয়াহীন অবস্থায় পাওয়া যায়। কিছুক্ষণ পর তাকে মৃত ঘোষণা করা হয়।

তথ্যসূত্র
---------

1. ↑  Miller, Dan (মে ২৯, ২০১০)। "Cybersiren of the Month: Shyla Stylez"। *এভিএন*। সংগ্রহের তারিখ ডিসেম্বর ১৯, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Moxley, R. Scott (মে ২৬, ২০০৫)। "Internal Affairs"। *ওসি উইকলি*। সেপ্টেম্বর ২২, ২০০৮ তারিখে মূল থেকে আর্কাইভ করা। সংগ্রহের তারিখ এপ্রিল ১১, ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **সাইলা স্টাইল** সংক্রান্ত মিডিয়া রয়েছে।

* ইন্টারনেট মুভি ডেটাবেজে সাইলা স্টাইল (ইংরেজি)
* ইন্টারনেট অ্যাডাল্ট ফিল্ম ডাটাবেজে সাইলা স্টাইল
* অ্যাডাল্ট ফিল্ম ডাটাবেজে সাইলা স্টাইল (ইংরেজি)
***বায়োগ্রাফিক্যাল এনসাইক্লোপিডিয়া অব ইসলামিক ফিলোসোফি*** ([*The Biographical Encyclopaedia of Islamic Philosophy*] ত্রুটি: {{Lang-xx}}: text has italic markup (সাহায্য)) ২০০৬ সালে অক্সফোর্ড বিশ্ববিদ্যালয় থেকে প্রকাশিত ইসলামি দর্শনের একটি বিশ্বকোষ। ইসলামি বিশ্বে দর্শনের প্রতি আগ্রহের একটি দীর্ঘ ঐতিহ্য রয়েছে এবং এই ঐতিহ্যের মধ্যে কিছু প্রধান চিন্তাবিদদের জীবনকে উপস্থাপন করাই এই বিশ্বকোষের লক্ষ্য।

বিষয়বস্তু
----------

দর্শনের ধারণাটি ব্যাপকভাবে ব্যাখ্যা করা হয়েছে এমন বিপুল সংখ্যক বুদ্ধিজীবীকে অন্তর্ভুক্ত করা হয়েছে যারা ধারণাগত বিষয়গুলিতে আগ্রহী ছিলেন যা হয় সরাসরি দর্শনের সাথে সম্পর্কিত বা সামগ্রিকভাবে ইসলামি দর্শনের পটভূমির অংশ। উল্লেখযোগ্য ফকিহ চিন্তাবিদ, ধর্মতত্ত্ববিদ, রাজনৈতিক চিন্তাবিদ এবং এমনকি ভূগোলবিদদের জীবন সম্পর্কে বিশদ বিবরণ অন্তর্ভুক্ত করা হয়েছে যেখানে তাদের জীবন ইসলামি বিশ্বের দর্শনের অগ্রগতির প্রাসঙ্গিক সূচক। জীবনীমূলক ভুক্তিগুলিতে বিশ্বাসের ভিত্তি থেকে ইসলামিক দর্শনের সমস্ত প্রধান চিন্তাবিদ, সেইসাথে ছোটখাটো কিন্তু উল্লেখযোগ্য ব্যক্তিত্ব অন্তর্ভুক্ত রয়েছে, যাদের অনেকের আগে ইংরেজিতে প্রোফাইল বা বর্ণনা করা হয়নি। এতে ধ্রুপদী ফালাসিফা থেকে সুফি অতীন্দ্রিয়বাদ পর্যন্ত প্রতিটি প্রধান চিন্তাধারার প্রতিনিধিত্ব করা হয়, এবং ভুক্তিগুলি বিশ্বাসের প্রাথমিক বছর থেকে আধুনিক যুগ পর্যন্ত সময় জুড়ে থাকে।

আরও দেখুন
---------

* ইসলাম-সম্পর্কিত বিশ্বকোষের তালিকা

তথ্যসূত্র
---------

1. ↑  Leaman, Oliver, সম্পাদক (২০১০)। *The Biographical Encyclopaedia of Islamic Philosophy* (ইংরেজি ভাষায়)। Continuum। আইএসবিএন 978-0-19-975473-1। ডিওআই:10.1093/acref/9780199754731.001.0001/acref-9780199754731?rskey=jji8kl&result=16।
2. ↑  Hozien, Muhammad। "Biographical Encyclopedia of Islamic Philosophy"।

বহিঃসংযোগ
---------

* গুগল বইয়ে *বায়োগ্রাফিক্যাল এনসাইক্লোপিডিয়া অব ইসলামিক ফিলোসোফি*
***লারা ক্রফ্‌ট: টুম্ব রেইডার*** ([*Lara Croft: Tomb Raider*] ত্রুটি: {{Lang-xx}}: text has italic markup (সাহায্য)) হচ্ছে *টুম্ব রেইডার* নামক ভিডিও গেম ধারাবাহিকে চলচ্চিত্ররূপ।এটির পরিচালক সাইমন ওয়েস্ট এবং চলচ্চিত্রটিতে নাম ভূমিকায় অভিনয় করেছেন অ্যাঞ্জেলিনা জোলি, লারা ক্রফ্‌ট চরিত্রে। যুক্তরাষ্ট্রে ১৫ জুন, ২০০১-এ চলচ্চিত্রটি মুক্তি পায়।

চলচ্চিত্রটির ধারাবিহক দ্বিতীয় পর্ব *লারা ক্রফ্‌ট টুম্ব রেইডার: দ্য ক্রেডেল অফ লাইভ*, যা মুক্তি পায় ২০০৩ সালে।

মুক্তি
------

### প্রাথমিক অবস্থান

এই ছবিটি সাধারণভাবে না-বোধক মন্তব্য লাভ করে, রটেন টম্যাটোস-এ এর মান ছিলো ১৯%, ১৪০ জন সমালোচকের মধ্যে ২৭ জন হ্যাঁ-বোধক মত প্রকাশ করেন, যার গড় দশে ৩.৯। সর্বসাধারণের ঐকমত্য হচ্ছে, "লারা ক্রফ্‌ট চরিত্রের জন্য অ্যাঞ্জেলিনা জোলি সম্পূর্ণ ঠিক আছে, কিন্তু সে ছবিটিকে কাণ্ডজ্ঞানহীন গল্প ও অ্যাকশন দৃশ্যগুলো থেকে বাঁচাতে পারে না, কারণ কোনো আবেগী প্রভাব এখানে ছিলো না"। একটি অপ্রত্যাশিত প্রশংসা পাওয়া যায় রজার এবার্টের কাছ থেকে। তিনি এই ছবিটিকে চারের মধ্যে তিন তারকা দেন।

### বক্স অফিস অবস্থান

*টুম্ব রেইডার*-এর অভিষেক হয় প্রথম দিন ৩৩৬ কোটি টাকা ব্যবসা করার মাধ্যমে। এটি প্যারামাউন্ট পিকচার্সের দ্বিতীয় বৃহত্তম ব্যবসা সফল অভিষেক, ও ২০০১ সালে চতুর্থ বৃহত্তম অভিষেক। এটি পূর্বের নারী প্রধান চলচ্চিত্র  *চার্লি'স অ্যাঞ্জেলস*-এর প্রথম দিন ২৮০ কোটি টাকা ব্যবসার রেকর্ড ভেঙে দেয়, এবং এটিই এখন পর্যন্ত ভিডিও গেমের চলচ্চিত্ররূপ করা চলচ্চিত্রগুলোর মধ্যে সবচেয়ে সফল; যার বিশ্বব্যাপী আয় ২,১০০ কোটি টাকা।

### পুরস্কার ও মনোনয়ন

এ চলচ্চিত্রে অভিনয়ের জন্য অ্যাঞ্জেলিনা জোলি গোল্ডেন র‌্যাস্পবেরি পুরস্কারে সবচেয়ে বাজে অভিনেত্রী (Worst Actress)-এর জন্য মনোনয়ন পান।

তথ্যসূত্র
---------

1. ↑  "Lara Croft: Tomb Raider"। *Rotten Tomatoes*। IGN Entertainment। সংগ্রহের তারিখ সেপ্টেম্বর ১, ২০০৯।
2. ↑  "Weekend Box Office"।
3. ↑  "Box Office Mojo chart"।

বহিঃসংযোগ
---------


উইকিউক্তিতে ***লারা ক্রফ্‌ট: টুম্ব রেইডার*** সম্পর্কিত উক্তির সংকলন রয়েছে।

* ইন্টারনেট মুভি ডেটাবেজে *লারা ক্রফ্‌ট: টুম্ব রেইডার*  উইকিউপাত্তে এটি সম্পাদনা করুন (ইংরেজি)
* অলমুভিতে *লারা ক্রফ্‌ট: টুম্ব রেইডার* (ইংরেজি)
* টিসিএম চলচ্চিত্র ডেটাবেজে *লারা ক্রফ্‌ট: টুম্ব রেইডার*
* রটেন টম্যাটোসে *লারা ক্রফ্‌ট: টুম্ব রেইডার* (ইংরেজি)
* বক্স অফিস মোজোতে *লারা ক্রফ্‌ট: টুম্ব রেইডার* (ইংরেজি)
* মেটাক্রিটিকে *লারা ক্রফ্‌ট: টুম্ব রেইডার* (ইংরেজি)
**মাকু** কথাটির ব্যুৎপত্তিগত উৎপত্তি, ‘যারা মার্ক্সবাদকে সমর্থন করে’। শ্লেষাত্মকভাবে মার্ক্সবাদী বিরোধীরা কথাটি বলে থাকে, পরিভাষাটি বাংলা ভার্চুয়াল জগতের অন্যতম বহুল ব্যবহৃত শব্দ। (যদিও মাকু কথাটির আভিধানিক অর্থ তাঁত-বোনার কাজে ব্যবহৃত যন্ত্রবিশেষ, তবে এই অর্থে প্রাত্যহিক জীবনে কথাটি খুব একটা ব্যবহার হয় না বর্তমানে) কথাটির উৎপত্তি মার্ক্সবাদ থেকে হলেও, মাকু বলতে সব কমিউনিস্ট ও বামপন্থীদের বোঝানো হয়। মূলত কলকাতাকেন্দ্রিক প্রত্যাবর্তী (রিগ্রেসিভ) বামেদের উদ্দেশ্যে শ্লেষাত্মক ভাবে ব্যবহার করা হয়।

মাকু কথাটি ঠিক প্রথম কবে ব্যবহৃত হয়েছিল তা নিয়ে বিতর্ক আছে। সাহিত্যিক নারায়ণ গঙ্গোপাধ্যায় সৃষ্ট চরিত্র টেনিদার একটি গল্প "হনুলুলুর মাকুদা"য় মাকু কথাটি প্রথম ব্যবহার হয়, (যদিও সেটা মার্ক্সবাদকে ব্যঙ্গ করে লেখা হয়নি), তবে একুশ শতকের প্রথম দশকের শেষের দিকে ইন্টারনেটের সামাজিক যোগাযোগ মাধ্যমগুলিতে ‘মাকু' শব্দটির ব্যবহার শুরু হয়, মূলত পশ্চিমবঙ্গের অর্থনৈতিকভাবে পিছিয়ে থাকার জন্য দীর্ঘ ৩৪ বছর বামেদের(মূলত '''ভারতের কমিউনিস্ট পার্টি (মার্ক্সবাদী)'' (সিপিআইএম) শাসনকে দায়ী করে, বিক্ষুব্ধ বাম-বিরোধীরা এর প্রচলন শুরু করে, ২০১১ এর বিধানসভা নির্বাচনের পশ্চিমবঙ্গ পর এর ব্যবহার বহুগুণ বেড়ে যায়।

তথ্যসূত্র
---------

1. ↑  "Meaning of মাকু - Bangla 2 Bangla / English Dictionary"। *www.ovidhan.org*। সংগ্রহের তারিখ ২০২০-১২-০১।
2. ↑  desk, ABP Ananda, web (২০১৭-০৬-২২)। "'ঋণ মকুব ফ্যাশন হয়ে দাঁড়িয়েছে', বললেন বেঙ্কাইয়া"। *bengali.abplive.com* (ইংরেজি ভাষায়)। সংগ্রহের তারিখ ২০২০-১২-০১।
3. ↑  KolkataJanuary 1, Manogya Loiwal; January 4, 2016UPDATED:; Ist, 2016 13:30। "Amartya Sen blames Left for economy decline in Bengal"। *India Today* (ইংরেজি ভাষায়)। সংগ্রহের তারিখ ২০২০-১২-০১।
**আতাওয়ালপা** বা **আতাহুয়াল্পা** (স্পেনীয়: Atahualpa) (জীবনকাল: মার্চ ২০, ১৪৯৭, কারানকি ইকুয়েডর - জুলাই ২৬, ১৫৩৩, কাহামার্কা, পেরু) ইনকা সাম্রাজ্যের ১৩তম ও শেষ স্বাধীন সম্রাট ছিলেন। তখন ইনকা সাম্রাজ্যের আরেক নাম ছিল তাওয়ান্তিনসুইয়ু। তিনি তার ছোট ভাই হুয়াসকারকে এক গৃহযুদ্ধে পরাজিত করে সিংহাসন আরোহণ করেছিলেন। মূলত আটাওয়ালপা এবং হুয়াসকার বাবা হুয়াইনা কাপাকের মৃত্যুর পরপরই এই গৃহযুদ্ধের সূত্রপাত ঘটেছিল। আতাহুয়াল্পা স্পেনীদের হাতে নিহত হয়েছিলেন।

ধারণা করা হয় তাদের বাবা ম্যালেরিয়া বা গুটিবসন্তজাতীয় কোন রোগে আক্রান্ত হয়ে মৃত্যুবরণ করেন। এই গৃহযুদ্ধ চলাকালীন সময়েই স্পেনীয় সেনাপতি ফ্রান্সিসকো পিসার্‌রো ইনকাদের সাম্রাজ্যে প্রবেশ করেন এবং একপর্যায়ে আটাওয়ালপাকে বন্দী করেন। আটাওয়ালপার মাধ্যমেই পিসার্‌রো ইনকা সাম্রাজ্য নিয়ন্ত্রণ করছিলেন। ইনকারা আটাওয়ালপার মুক্তির জন্য পণ হিসেবে ৬০ ঘনমিটার সোনা দিতে রাজি হয়েছিল। এ সত্ত্বেও পিসার্‌রো তাকে মুক্তি দেয়নি। বরং মুক্তিপণের প্রত্যাশা না করেই আটাওয়ালপাকে হত্যা করে। এই হত্যার সংবাদ যখন ইনকাদের কাছে যায়, তখন তারা ১১০০ লামার পিঠে চাপিয়ে ঐ সোনাগুলো নিয়ে আসছিল। সংবাদ জানার পর তারা সোনাগুলো অ্যাজানগারের পর্বতে লুকিয়ে ফেলে। যাহোক, আটাওয়ালপার মৃত্যুর মধ্য দিয়েই স্বাধীন ইনকা সাম্রাজ্য স্পেনের অধিকারভুক্ত হয়।

তথ্যসূত্র
---------

1. ↑  Andagoya, Pascual de। "Narrative of the Proceedings of Pedrarias Davila"। The Hakluyt Society। সংগ্রহের তারিখ ২১ জুন ২০১৯ – Wikisource-এর মাধ্যমে।
2. ↑  *Viages menores, y los de Vespucio; Poblaciones en el Darien, suplemento al tomo II* (স্পেনীয় ভাষায়)। ১৮২৯। পৃষ্ঠা 426–।

বহিঃসংযোগ
---------

* একজন ইনকা রাজাকে আটক করার কাহিনী

|
|  |
| পূর্বসূরীহুয়াস্কার | **সাপা ইনকা**১৫৩২–১৫৩৩ | উত্তরসূরীতুপাক হুয়ালপা (de facto) |
|